Na osnovu člana 22. stav 6. Zakona o smanjenju rizika od katastrofa i upravlјanju vanrednim situacijama („Službeni glasnik RS”, broj 87/18),

Ministar unutrašnjih poslova donosi

**PRAVILNIK**

**o sadržini, načinu uspostavlјanja i održavanja registra rizika od katastrofa**

"Službeni glasnik RS", broj 78 od 1. novembra 2019.

**Predmet pravilnika**

Član 1.

Ovim pravilnikom propisuje se sadržina, način uspostavlјanja i održavanja registra rizika od katastrofa (u dalјem tekstu: Registar rizika).

**Fizičko-geografski podaci o prostoru zahvaćenom rizikom**

Član 2.

Fizičko-geografski podaci o prostoru zahvaćenom rizikom, koji se unose u Registar rizika, jesu podaci o geografskom položaju, podaci o hidrografskim karakteristikama, podaci o relјefu, podaci o meteorološko-klimatskim karakteristikama, podaci o demografskim karakteristikama, podaci o polјoprivredi, podaci o materijalnim i kulturnim dobrima i zaštićenim prirodnim dobrima, podaci o bilјnom pokrivaču.

**Podaci o broju i strukturi, kao i izloženosti i ranjivosti stanovništva, koje može biti pogođeno nastupanjem katastrofe**

Član 3.

Podaci o broju i strukturi, kao i izloženosti i ranjivosti stanovništva, koje može biti pogođeno nastupanjem katastrofe i koji se unose u Registar rizika, jesu podaci o broju i strukturi i karakteristikama stanovništva i zajednice koje može biti podložno nekoj od identifikovanih opasnosti.

**Podaci o stambenim zgradama i zgradama druge namene, infrastrukturnim i drugim objektima, njihovoj izloženosti i ranjivosti**

Član 4.

Podaci o stambenim zgradama i zgradama druge namene, infrastrukturnim i drugim objektima, njihovoj izloženosti i ranjivosti, koji se unose u Registar rizika, jesu podaci o broju, veličini, vrsti gradnje, godini izgradnje, nameni, kapacitetu stambenih zgrada, zgrada druge namene, infrastrukturnih objekata i drugih objekata, njihovoj podložnosti i osetlјivosti na dejstvo katastrofa.

**Podaci o ranijim katastrofama i njihovim posledicama**

Član 5.

Podaci o ranijim katastrofama i njihovim posledicama, koji se unose u Registar rizika, jesu podaci o vremenu, trajanju, obimu i posledicama katastrofa po štićene vrednosti.

Podaci iz stava 1. ovog člana se odnose na referentne događaje koji su se desili u prošlosti, a koji su od značaja za određivanje verovatnoće događaja prilikom budućih procena rizika.

**Opis i karakteristike opasnosti**

Član 6.

Opis i karakteristike opasnosti, koje se unose u Registar rizika, podrazumevaju osnovne elemente koji karakterišu svaku identifikovanu opasnost u skladu sa aktom kojim se reguliše metodologija za izradu procene rizika od katastrofa.

**Podaci o zonama neposrednog rizika**

Član 7.

Podaci o zonama neposrednog rizika, koji se unose u Registar rizika, jesu podaci o geografsko prostornim celinama koje su odlukama nadležnog organa o utvrđivanju zona neposrednog rizika utvrđene za zone neposrednog rizika.

**Podaci o kapacitetima za smanjenje rizika jedinica lokalne samouprave**

Član 8.

Podaci o kapacitetima za smanjenje rizika jedinica lokalne samouprave, koji se unose u Registar rizika, odnose se na podatke o subjektima i snagama sistema smanjenja rizika na prostoru jedinice lokalne samouprave.

**Način uspostavlјanja Registra rizika**

Član 9.

Subjekti sistema smanjenja rizika dostavlјaju podatke od značaja za uspostavlјanje Registra rizika Ministarstvu unutrašnjih poslova, koje nakon obrade i u saradnji sa Republičkim geodetskim zavodom, podatke unosi u Registar rizika.

**Način održavanja Registra rizika**

Član 10.

Pouzdanost, funkcionalnost i dostupnost tehničke infrastrukture za vođenje i održavanje Registra rizika obezbeđuje se u saradnji sa Republičkim geodetskim zavodom.

**Stupanje na snagu**

Član 11.

Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.

Broj 01-9626/19-3

U Beogradu, 25. oktobra 2019. godine

Ministar,

dr **Nebojša Stefanović,** s.r.